open-index/open-wikipedia-markdown huggingface dataset:
Recorded Music NZ

**Recorded Music NZ**, forkortet **RMNZ**, er en interesseorganisasjon for musikkbransjen i New Zealand. Organisasjonen består av plateprodusenter, utgivere og musikere i landet. Alle newzealandske plateselskaper kan bli medlemmer –&nbsp;inkludert store plateselskaper som Sony, Universal og Warner Music Group – samt uavhengige plateselskaper og artister som gir ut musikk på egen hånd. RMNZ setter sammen landets offisielle hitliste, Official New Zealand Music Charts og står bak den årlige musikkprisen Aotearoa Music Awards. Organisasjonen håndterer også musikklisensiering og ivaretar rettigheter og opphavsretten til sine medlemmer.

## Bakgrunn
I 1957 ble New Zealand Federation of Phonographic Industry (NZFPI) grunnlagt for å kollektivt representerte og ivareta opphavsretten til sine medlemmer. NZFPI endret senere navn til Phonographic Performances New Zealand (PPNZ), og videre til PPNZ Music Licensing. 

En parallell organisasjon ble i 1972 grunnlagt under navnet Recording Industry Association of New Zealand (RIANZ). Denne foreningen tok seg av administrative saker og spørsmål og sto bak den årlige muiskkprisen i New Zealand, samt landets offisielle hitliste. 

I 2013 ble de to selskapene slått sammen til ett felles selskap, under navnet Recorded Music NZ (RMNZ).

## Referanser


## Eksterne lenker
* 
*Offisiell New Zealand Music Chart nettsted 
*New Zealand Music Awards nettsted
*Offisiell PPNZ Nettsted
*International Federation of Phonographic Industries nettside
Zambisk kwacha

**Kwacha** (ISO 4217-kode: ZMW) er valutaen i Zambia. Den deles inn i 100 *ngwee*. 22. august 2012 ble det bestemt at kwachaen skulle rebaseres 1. januar 2013. I den anledningen byttet de ISO-kode fra ZMK til ZMW. Fra 1. januar ble 1000 gamle kwacha verd 1 kwacha. De gamle sedlene var tvungent betalingsmiddel frem til 30. juni 2013.

## Etymologi
Kwacha er nyanja og betyr soloppgang. Navnet viser til at Zambia fikk sin selvstendighet og til landets motto "Dawn of freedom". Ngwee betyr lys.

## Referanser

## Eksterne lenker
*
Tina Live

***Tina Live*** er et DVD/CD-set med Tina Turner som ble gitt ut i 2009. Videoen innheloder en konserten som ble spilt inn 21. mars 2009 på GelreDome i Arnhem i Nederland og var en del av henns 50th Anniversary Tour. CD-en inneholder bare et utvalg av sangene fra DVD-en. DVD/CD-settet kom på 3.-plass i Nederland, 8.-plass i Østerrike, 11.-plass i Tsjekkia, 15.-plass i Kroatia, 18.-plass i Portugal, Tyskland og på *Ultratop Flanders* i Belgia, 43.-plass i Storbritannia, 45.-plass i Skottland, 58.-plass i Spania, Sveits og på *Ultratop Wallonia* i Belgia, 59.-plass i Sverige, 76.-plass i Italia, 80.-plass på R&B-lista, 93.-plass i Frankrike og Mexico og 169.-plass på Pop-lista.

## DVD

# «Introduction Music» (instrumental)
# «Steamy Windows»
# «Typical Male»
# «River Deep – Mountain High»
# «What You Get Is What You See»
# «Better Be Good to Me»
# «Ninja Chase» (instrumental)
# «Acid Queen»
# «What's Love Got to Do with It»
# «What's Love Got to Do with It» (reprise med publikum)
# «Private Dancer»
# «Weapons Sequence» (instrumental)
# «We Don't Need Another Hero»
# «Help»
# «Let's Stay Together»
# «Undercover Agent for the Blues»
# «I Can't Stand the Rain»
# «Jumpin' Jack Flash»
# «It's Only Rock 'n Roll (But I Like It)» (med Lisa Ficher)
# «Flamenco/009 Encounter» (instrumental)
# «Goldeneye»
# «Addicted to Love»
# «The Best»
# «Proud Mary»
# «Nutbush City Limits»
# «Be Tender with Me Baby»

## CD

# «Steamy Windows»
# «River Deep – Mountain High»
# «What You Get Is What You See»
# «Better Be Good to Me»
# «What's Love Got to Do with It»
# «Private Dancer»
# «We Don't Need Another Hero»
# «Let's Stay Together»
# «Jumpin' Jack Flash»
# «It's Only Rock 'n Roll (But I Like It)»
# «Goldeneye»
# «Addicted to Love»
# «The Best»
# «Proud Mary»
# «Nutbush City Limits»

## Referanser


## Eksterne lenker
*
Pjotr Romanovitsj Bagration

**Pjotr Romanovitsj Bagration** (russisk: Пётр Багратион, georgisk პეტრე ბაგრატიონი, *Petre Bagrationi*, uttales russisk: *ba-gra-ti-ON* eller georgisk: *ba-gra-ti-on-i*) (født , død ) var en georgisk-ættet adelsmann og generalløytnant i Russland. Han var generalguvernør i Guvernementet Estland og Guvernementet Livland i årene fra 1866 til sin død tidlig i 1876, men han residerte sjelden der. 

## Bakgrunn
Pjotr Bagration var sønn av fyrste og generalløytnant Roman Bagration, og sønnesønn av den store russiske general og nasjonalhelt Pjotr Ivanovitsj Bagration. Han giftet seg med Anna Alexeievna Martynov, og de hadde to døtre.

## Eksterne lenker
* Familieoversikt – se person nummer A5-B4-C1-D3-E1.
Typical Male

**«Typical Male»** er en sang skrevet av Terry Britten og Graham Lyle som ble spilt inn og gitt ut på albumet *[[Break Every Rule (album)|Break Every Rule]]* med Tina Turner i 1986. Sangen ble også gitt ut på singel senere samme år. Singelen kom på 2.-plass i Norge, på Pop-lista og i Sveits, 3.-plass på R&B-lista og i Tyskland, 6.-plass i Sverige og Østerrike, 8.-plass i New Zealand, 11.-plass på *Hot Dance Club Songs*, 12.-plass i Irland, 17.-plass i Belgia, 23.-plass på *[[Adult Contemporary (hitliste)|Adult Contemporary]]*, 31.-plass i Frankrike og 33.-plass i Storbritannia. Albumet ble nominert til en Grammy i kategorien *Best Female Pop Vocal Performance*. Musikkvideoen ble regissert av Brian Grant.

## Referanser
Oral Roberts

**Granville Richard James Oral Roberts III** (født 24. januar 1918, død 15. desember 2009) var en amerikansk kristen TV-evangelist. 

Roberts ble en omreisende helbredelsespredikant etter å ha avsluttet sine college-studier uten å ta eksamen. Han gjennomførte hundrevis av foredrag på nasjonale og internasjonale møter og kongresser. Det hendte at tusenvis av syke mennesker sto i kø i timevis, mens de ventet på at Oral Roberts skulle be for dem, slik at de kunne bli friske igjen. 

Han grunnla Oral Roberts University i Tulsa i Oklahoma i 1963, ifølge ham selv gjorde han dette på kommando fra Gud. Universitetet fikk sine første studenter i 1965. For å kunne begynne på denne skolen måtte studentene signere en kontrakt om at de ikke skulle drikke alkohol, røyke, eller delta i seksuelle aktiviteter av noe slag mens de gikk der.

## Referanser
Wentzel-hytta

**Wentzel-hytta**, også kjent som Vardåsstuen, er en turistforeningshytte på Vardåsen i Asker. Den ligger i furuskog på 314 moh, om lag 550 meter sørøst for toppen av Vardåsen. Hytta har utsikt mot nord, øst og sør. Den øvre enden av skitrekket til Vardåsen skisenter ligger rett nedenfor hytta.

## Wentzels familiehytte
Wentzel-hytta ble bygget av ekteparet maleren Gustav Wentzel og forfatteren Kitty Wentzel i 1896. Tomten til hytta ble skilt ut fra eiendommer som fra gammelt av tilhørte gårdene Vinnulstad og Hauger. Ifølge deres sønn Bjørn Wentzel besto hytta bare av en stor stue med innebygget seng, langbord, en peis og en gammel vedovn. Fra stuen var det trapp opp til en åpen gang inn til hemsen, hvor det var to flatsenger under skråtaket. 

Hytta ble i flere år flittig benyttet av familien og deres kunstnervenner, blant andre Olaf Gulbransson, Peter Rosenkrantz Johnsen, Erik Lie og Waldemar Theodor Dons. Noen år senere, i oktober 1917, lånte forfatteren og bildekunstneren Gösta af Geijerstam og hans kone Astri Smith hytta et halvt års tid. 

Hytta ble imidlertid etterhvert utsatt for så mye hærverk at familien Wentzel etter hvert ikke ville beholde den, og til sist solgte den for kr. 2000. 

## Fra speiderhytte til DNT-hytte
Siden 1965 har Wentzel-hytta vært eid av Asker kommune. Frem til 2014 ble den brukt av ulike speiderlag, men forfalt med tiden kraftig på grunn av manglende vedlikehold. Sommeren 2015 ble hytta totalrenovert av kommunen, og tomten ryddet. Det var meningen at den renoverte hytta skulle være til bruk for skoler, barnehager og foreninger i nærmiljøet, i tillegg til speidergruppene i Asker. Den ble imidlertid lite brukt. 

I februar 2017 ble det bestemt at hytta skal driftes av DNT Oslo og Omegn og Asker Turlag, som del av kommunens partnerskapsavtale for folkehelse. Overtakelsen ble forsinket, blant annet på grunn av problemer rundt utedo. Hytta åpnet omsider i september 2020, etter at Asker Turlag hadde bygget ny utedo og ny gapahuk.

Hytta er ubetjent, og har fire sengeplasser. 

## Referanser


## Litteratur
* 
* 
* 
* 
* 

## Eksterne lenker
* DNTs nyhetssak om åpningen av hytta på dnt.no
* Wentzelhytta på ut.no
* Wentzelhytta på skiforeningen.no 
* Wentzel-hyttas faktaark i Riksantikvarens SEFRAK-register

* Artikkelen «Wentzelhytta» i Lokalhistoriewiki
* Artikkelen «Kjeldearkiv:Wentzelhytta» i Lokalhistoriewiki
* Artikkelen «Kjeldearkiv:Wentzelhytta, et besøk i 1898» i Lokalhistoriewiki
Jenta som lekte med ilden (film)

***Jenta som lekte med ilden*** (originaltittel: *Flickan som lekte med elden*) er en svensk kriminal-thriller fra 2009, regissert av Daniel Alfredson. Den er basert på Stieg Larssons roman med samme navn og er den andre boken i hans «Millennium-serie».

## Handling
Lisbeth Salander kjøper en ny større leilighet i Stockholm. Etter å ha kommet tilbake til Sverige, etter nesten ett helt år i utlandet, får Salander kontakt med bestevenninne, og tidligere partner Miriam Wu, og tilbyr Miriam å bo gratis i hennes tidligere leilighet - mot å videresende posten hennes til Lisbeths nye leilighet. Senere ønsker Salander å konfrontere advokat Nils Bjurman, etter å ha oppdaget at han har bestilt time hos en spesialist for å fjerne den store tatoveringen Lisbeth tvang ham til å gå med. Hun truer ham med en pistol, og advarer ham om å aldri fjerne tatoveringen som hun etset på magen hans. Samtidig ønsker «Magasinet Millennium» å ansette Dag Svensson, en ny journalist som planlegger å skrive en avsløring rundt prostitusjon og menneskehandel i Sverige.

Dags kjæreste, Mia Bergman, skriver samtidig på en doktorgrad-avhandling som skal handle om sexhandel. Dag Svensson er nesten ferdig med å skrive historien, og konfronterer de han ønsker å eksponere i artikkelen. Samtidig ber han også Blomkvist forhøre seg om noen som kaller seg for «Zala» som kan ha en tilknytning til Dags nåværende undersøkelser rundt sex-handel. Men en kveld ankommer Blomkvist leiligheten deres, og oppdager at begge to nylig har blitt drept. Drapsvåpenet kan spores tilbake til advokat Nils Bjurman, som også blir funnet død. Lisbeth Salander blir snart politiets hovedmistenkte, ettersom fingeravtrykkene hennes var på pistolen. Salander forteller Blomkvist at hun ikke drepte noen, og at han i steden burde lete etter den mystiske «Zala»

Blomkvist blir deretter kontaktet av Salanders tidligere trener og venn, Paolo Roberto. Mens han ikke er klar over hvor Salander befinner seg nå. Men Paolo blir vitne til at Miriam Wu blir kidnappet av Ronald Niedermann. Paolo følger etter dem til en øde låve, hvor han hører Niedermann slå Miriam for å få informasjon om Salander. Paolo klarer å redde henne. Niedermann setter fyr på hele låven, men de klarer å rømme. Blomkvist oppdager Lisbeths nye leilighet, hvor han også finner videoen av Nils Bjurman som voldtar Salander. Magasinet Millenium sporer opp Niedermann til et selskap eid av en Karl Axel Bodin. Men Salander har også oppdaget eiendommen hvor Niedermann og faren hennes, Alexander «Zala» Zalachenko nå holder til. Hun setter deretter hun på en personlig vendetta, for å kvitte seg med faren sin en gang for alle.

## Skuespillere
* Michael Nyqvist som Mikael Blomkvist
* Noomi Rapace som Lisbeth Salander
* Lena Endre som Erika Berger – Blomqvists kollega
* Peter Andersson som Bjurman – den onde kuratoren
* Per Oscarsson som Holger Palmgren
* Sofia Ledarp som Malin Eriksson
* Paolo Roberto som seg selv
* Yasmine Garbi som Mimmi Wu
* Georgi Staykov som Sala
* Annika Hallin som Annika Giannini
* Tanja Lorentzon
* Sven Ahlström
* Magnus Krepper
* Ralph Carlsson

## Referanser


## Eksterne lenker
*
Res Publica (parti)

**Res Publica** var et politisk parti i Estland. Det fremstod som en ungdommelig reformbevegelse med et liberalt og dels populistisk program.

Res Publica ble etablert i 1989 som en organisasjon for unge høyreintellektuelle. Etter Estlands uavhengighet fra Sovjetunionen kom Res Publica, som ikke var knyttet til noe bestemt parti, til å få stor innflytelse på landets økonomiske politikk. Mange av medlemmene stilte til valg for konservative eller liberale partier.

Res Publica ble omdannet og registrert som et politisk parti i 2001. Partiet het «Samling for republikken – Res Publica» (estisk: *Ühendus Vabariigi Eest – Res Publica*) til det ble forkortet i 2005. Da Res Publica trådte frem som et politisk parti, var få av de opprinnelige grunnleggerne fortsatt med. Estlands tidligere president Lennart Meri ble oppfattet som partiets «åndelige leder».

Partiet ble landets største høyreparti ved valget i 2003 med 24,6 % av stemmene. Partilederen Juhan Parts ble deretter regjeringssjef i samarbeid med Det estiske reformpartiet og Estlands folkeunion. Partiene samarbeidet også i bystyret i Tallinn. Regjeringen arbeidet for estisk medlemskap i EU og NATO, noe som skjedde i 2004. Ved inntredelsen i EU ble Res Publica fullverdig medlem av Det europeiske folkeparti, etter å ha vært assosiert medlem siden 2003.

Res Publica og Det estiske reformpartiet innledet samtaler om sammenslåing i 2004, men forsøket mislyktes, noe som førte til mistillit mellom partiene og slitasje på regjeringen. Da regjeringen falt i 2005, var Res Publica marginalisert. I 2006 slo Res Publica seg sammen med den konservative Fedrelandsunionen og dannet Forbundet av Isamaa og Res Publica (IRL), senere forenklet til Isamaa.

## Ledere
*Rein Taagepera 2001–2002
*Juhan Parts 2002–2005
*Taavi Veskimägi 2005–2006

## Valghistorikk

## Referanser
Brutte omfavnelser

***Brutte omfavnelser*** (spansk: *Los abrazos rotos*) er en spansk romantisk thriller fra 2009 regissert av Pedro Almodóvar. Filmen kan beskrives som en fortelling om farlig kjærlighet og har en stil som minner om amerikansk film noir fra 1950-tallet.

Mange av filmens temaer er referanser til film noir i form av fimplakater, lyssetting i hard kontrast og filmens figurers kamp med deres forbudte begjær. Imidlertid er den, som med de fleste av filmene til Almodóvar, filmet i sprakende farger framfor film noirs kjennetegn i svart og hvitt. Skuespillerne omfatter mange av de samme skuespillerne som Almodóvar liker å jobbe med: Ángela Molina, Lola Dueñas og Penélope Cruz (hennes fjerde film med regissøren). 

Filmens lydspor inneholder musikk av Cat Power, Uffie, Can og Alberto Iglesias.

## Rollebesetning
* Penélope Cruz - Magdalena "Lena" Rivas
* Blanca Portillo - Judit
* Lluís Homar - Mateo Blanco / Harry Caine
* Lola Dueñas - Lectora de labios
* Ángela Molina - Fru Rivas
* Rossy de Palma - Julieta
* José Luis Gómez - Ernesto Martel
* Tamar Novas - Diego
* Rubén Ochandiano - Ray X / Ernesto Martel Jr.
* Chus Lampreave - Portera
* Kiti Manver - Madame Mylene
* Mariola Fuentes - Edurne
* Carmen Machi - Chon
* Kira Miró - Modelo
* Alejo Sauras - Álex

## Referanser


## Eksterne lenker
* 
*
Aktuator

**Aktuator** er en mekanisk komponent som produserer kraft, dreiemoment eller forskyvning ved hjelp av elektrisk strøm (strømstyrt), elektrisk spenning (spenningsstyrt), pneumatikk (luftstyrt) eller hydraulikk (væskestyrt). Den mekaniske bevegelsen brukes til å omstille for eksempel ventiler (rotasjon) eller foreta en lineær bevegelse som i hjelpemidler, robotikk og prossessindustri. 

En aktuator krever en kontrollenhet, styrt av et styresignal fra f.eks. en bryter, PLS eller annen signalkilde, samt en energikilde. Kontrollsignalet er relativt lavenergi og kan være elektrisk spenning eller strøm, mens tilført energi kan være elektrisk, pneumatisk eller hydraulisk væsketrykk, eller til og med menneskelig kraft.. 

Aktuatorer av ulike typer har stor utbredelse i mekatroniske system, innen skipsautomatisering, på anleggsmaskiner, biler, rullestoler osv.  

## Se også
* Trykkluftmekanisering

## Kilder
*  aktuator i Den Store Danske Encyklopædi
Paul-Anders Simma

**Paul-Anders Simma** (født 27. september 1959 i Karesuando) er en samisk filmregissør og journalist bosatt i Tromsø.

Han vokste opp i grensetraktene mellom Sverige, Norge og Finland og utdannet seg til filmregissør ved Dramatiska institutet i Stockholm. Han har laget en rekke prisbelønte kortfilmer, spillefilmer og dokumentarfilmer. Simma har arbeidet i Sveriges Television og ved Nordnorsk filmsenter.

Kortfilmen *Let's Dance*, som hadde premiere i 1991, ble tildelt hovedprisen under Kortfilmfestivalen i Grimstad i 1992. Senere har Simma mottatt en rekke priser og utmerkelser for filmene sine.

## Filmografi

### Kortfilmer og dokumentarfilmer
* 1988: *Bakom Natt og Dag*
* 1991: *Let´s Dance*
* 1994: *Viddas testamente*
* 1994: *Vredens marker*
* 1996: *Et hundeliv*
* 1999: *Gi oss skjelettene våre!*
* 2000: *Iisko-Matti og kjærligheten*
* 2008: *Å leve med bjørner*
* 2012: *Poron surma*
* 2013: *Olga*
* 2018: *Power of Yoik*
* 2020: *My Dear Mother*

### Spillefilmer
* 1996: ''Stol på ministeren''

## Priser
* Hovedprisen under Kortfilmfestivalen i Grimstad i 1992 for kortfilmen *Let's Dance*
* Amandaprisen i klassen «Beste ungdomspris 1993» for *Let's Dance*
*«Winner Documentary Film Prize of the IG Metall 1999» Nordische Filmtage Lübeck for *Gi oss skjelettene våre!*
* «Best Director Award 2014» in the ‘Medium’ category at the Al-jazeera International Documentary Film Festival for *Olga*
* «Prize of the International Jury 2015» at the International Film Festival EKOTOPFILM – ENVIROFILM  for *Olga*
* «Documentary Film Prize 2019» 61st Nordische Filmtage Lübeck for *Power of Yoik*
* «The Estonian People's Prize 2020»  XXXIV Pärnu Film Festival for *My Dear Mother*
* «Winner 2020» ReelHeART International Film and Screenplay 
*Festival Toronto for *My Dear Mother*
* «Silver Award Winner Main Cathegories Best Feature Foreign 2020» Queen Palm International Film Festival for *My Dear Mother*
* «Best documentary 2021» Black Hills Film Festival for *My Dear Mother*

## Referanser


## Kilder
* *Paul-Anders Simma 50 år*. Fødselsdagsomtale i Aftenposten Kultur 27. september 2009 side 19.

## Eksterne lenker
*
HolyHell

**HolyHell** er et amerikansk symfonisk metal-band, etablert i 2005.

Bandet blir styrt av Joey DeMaio fra Manowar, og han produserer også musikken.

Bandet har turnert med Manowar og Rhapsody of Fire, og har blant annet i 2009 deltatt på Magic Circle Festival, Norway Rock Festival, Metalway Festival, og Hellfest. Bandets selvtitulerte debutalbum ble utgitt 26. juni 2009.

## Medlemmer
;Dagens medlemmer
* Maria Breon – Vokal
* Joe Stump – Gitar
* Jay Rigney – Bassgitar
* Rhino – Trommer
* Francisco Palomo – Keyboard

;Tidligere medlemmer
* Tom Hess – Gitar

## Diskografi
* *[[Apocalypse]]* – (EP, 2007, Magic Circle Music) 4 spor, 22 minutter
* *[[HolyHell (album)|HolyHell]]* – 2009

## Eksterne lenker
* 
* 
*
Muhammad Abduh

**Muhammad Abduh** (født 1849 i Alexandria, Egypt, død 11. juli 1905) var en egyptisk jurist, religiøs lærd og liberal reformer av islam. Han regnes som grunnleggeren av den islamske modernismen. 

Mohammad Abduh ønsket å gjøre islam forenlig med det 19. århundres rasjonalisme. Ifølge ham kunne ikke muslimer bare stole på tolkningene av tekstene som var levert av middelalderens geistlige. Islam måtte reformeres slik at det tritt med skiftende tider. 

Hans muslimske motstandere refererer til ham som en vantro, mens hans tilhengere kalte ham en vismann og leder. I sine utgitte verker skildrer han Gud som en allmektig person som utdanner menneskeheten fra barndommen til ungdommen og deretter videre til voksenlivet. Ifølge ham er islam den eneste religionen som kan påvises ved resonnement. 

Muhammad var imot polygami og mente at det var en arkaisk skikk. Han trodde på en form for islam som ville frigjøre menn fra slaveri, gi like rettigheter til alle mennesker, og avskaffe rasediskriminering og religiøs tvang.

## Referanser


## Eksterne lenker
* Center for Islam and Science: Muhammad `Abduh
Res publica (andre betydninger)

**Res publica** kan vise til:

**[[Res publica]]* – et latinsk uttrykk, opprinnelsen til ordet «republikk»
**Res Publica Romanorum* – Den romerske republikk
**[[Om staten]]* (opprinnelig latin *De re publica*) – en dialog om romersk politikk av Cicero 
*Res Publica (parti) – et tidligere politisk parti i Estland
*Res Publica (forlag) – et norsk forlag
Tsjirkej-demningen

**Tsjirkej-demningen** er en russisk demning med vannkraftverk (russisk: Чиркейская ГЭС, eller *Tsjirkejskaja GES*) i elva Sulak i Dagestan. Dette er Russlands nest høyeste demning. Vannkraftverket ble ferdigstilt i 1977 etter fire års arbeid. 

Kraftverket har en installert effekt er 1&nbsp;000 MW, fordelt på fire turbiner. Demningen er en buedam som er hele 232,5 meter høy og 330 meter lang. Reservoaret er på 42,5 km², og ved fulle magasin er vannvolumene 2&nbsp;780 millioner m³.

I elva Sulak i Dagestan er det i alt fem vannkraftverk på totalt 1&nbsp;763 MW kapasitet:
* Tsjirkej-demningen (Tsjirkejskaja GES, øverst, 1&nbsp;000 MW)
* Gergebil-demningen (Gergebilskaja GES, 17,8 MW)
* Tsjirjurt vannkraftverk (Tsjirjurtovskije Kompleks, i alt 3 demninger, 125 MW)
** Tsjirjurt-1-demningen (Tsjirjurtskaja GES-1, 72 MW) 
** Tsjirjurt-2-demningen (Tsjirjurtskaja GES-2, 9 MW)
** Gelbakh-demningen (Gelbakhskaja GES, 44 MW)
* Miatli-demningen (Miatlinskaja GES, 220 MW) 
* Irganaj-demningen (Irganajskaja GES, 400 MW)
Miatli-demningen

**Miatli-demningen** er en russisk demning med vannkraftverk i den 144 km lange elva Sulak i Dagestan, som renner ut i Kaspihavet fra østsiden av Kaukasus helt sør i Russland mot grensen til Aserbajdsjan. Dette anlegget har en installert vannkraftkapasitet på 220 MW fordelt på to turbiner, og årsproduksjonen er på 690 GWt. Anleggsarbeidene var ferdige i 1986.

Demningen er 86,5 meter høy og 179 meter lang. 

I elva Sulak i Dagestan er det i alt fem vannkraftverk på totalt 1&nbsp;763 MW kapasitet:
* Tsjirkej-demningen (Tsjirkejskaja GES, øverst, 1&nbsp;000 MW)
* Gergebil-demningen (Gergebilskaja GES, 17,8 MW)
* Tsjirjurt vannkraftverk (Tsjirjurtovskije Kompleks, i alt 3 demninger, 125 MW)
** Tsjirjurt-1-demningen (Tsjirjurtskaja GES-1, 72 MW) 
** Tsjirjurt-2-demningen (Tsjirjurtskaja GES-2, 9 MW)
** Gelbakh-demningen (Gelbakhskaja GES, 44 MW)
* Miatli-demningen (Miatlinskaja GES, 220 MW) 
* Irganaj-demningen (Irganajskaja GES, 400 MW)

## Eksterne lenker
* RusHydro  – kraftverkets webside.
Man-pund

**Man-pund** er en versjon av valutaen på Man med samme verdi som et britisk pund. På Man er man-pundet og britisk pund tvunget betalingsmiddel. Man-pundet er ikke å regne som en egen valuta, men som en lokal versjon av britisk pund. Derfor har ikke man-pund en egen ISO 4217-kode. Hvis det er behov for en kortform, blir *IMP* ofte brukt.

Britisk pund blir akseptert og er et tvungent betalingsmiddel på Man, men det motsatte er ikke vanlig, selv om det ikke er noen juridisk grunn til at ikke man-pund skulle bli akseptert i resten av Storbritannia. IMP er ikke tvungent betalingsmiddel i Storbritannia. En del IMP-mynter finnes i andre deler av Storbritannia fordi de er like i vekt og størrelse som britisk pund, og derfor kan brukes i myntautomater.

IMP blir utstedt direkte av styresmaktene på øya; Man har ikke en sentralbank. De første myntene ble utgitt i 1668 av en kjøpmann i Douglas.
Aries 32

**Aries 32** er en langkjølet, kutterrigget seilbåt konstruert av amerikaneren Thomas Gillmer. Båten er lik Roughwater 33 og Wetherly 32, som ble bygget i USA og i Taiwan i årene 1973 til 1985 i ca. 20 eksemplarer. Båten har et 32 fot langt skrog, en lengde i vannlinjen på 26 fot, den er 290cm bred, 150cm dyp og veier 7500 kg.

## Referanser
Lauritz Bastiansen Stabel

**Laurits Bastianssen Stabel** (født 1604, død 18. januar 1669) var en norsk embedsmann.

Han var først fogd i Inderøy og Sparbu 1632–34, et embede han ble fradømt.  Stabel flyttet så til Stjørdal og ble fogd der fra 1636 og var sogar ombudsmann for Reins kloster len i 1641. Etter flytting til Trondheim ble han eier av blant andre gårdene Leangen, Rønningen, Persaunet og Brøset. Stabel var borgermester i 1665 frem til sin død i 1669.

Han hadde syv barn med sin første kone, Karen Eilertsdatter Schøller (1615–46).  Stabel hadde ti barn med sin annen kone, Susanne Pedersdatter Krabbe (1627–1700).

I 1639 ga han en overdådig altertavle som gave til Værnes kirke. Altertavla er utført av den dansk-bergenske bilthuggeren Søffren Oellssen.

## Se også
* Slekten Stabel

## Referanser
HAH

**HAH** kan vise til:

* IATA-koden for Prince Said Ibrahim internasjonale lufthavn.
* ICAO-flyplasskode for Air Comores International
* H. A. H. Paulsen, Hans Arnt Hartvig Paulsen
Viktor Arnar Ingólfsson

**Viktor Arnar Ingólfsson** (født 12. april 1955 i Akureyri, Island) er en islandsk kriminalforfatter.

Viktor er utdannet sivilingeniør og ansatt i det islandske vegvesenet. Hans kriminalromaner er oversatt til flere språk, og er to ganger blitt nominert til den nordiske prisen Glassnøkkelen. I 2008 dramatiserte Ríkisútvarpið romanen *Afturelding* som en fire-episoders TV-serie under navnet *Mannaveiðar*. Serien ble samme år vist på NRK med tittel *Menneskejegeren*.

## Bibliografi
* *Dauðasök* (1978)
* *Heitur snjór* (1982)
* *Engin spor* (1998)
* *Flateyjargáta* (2002)
* *Afturelding* (2005)

## Referanser


## Eksterne lenker
* Bókmenntir.is - Viktor Arnar Ingólfsson på bokmenntir.is (engelsk)
* Viktor Arnar Ingólfsson på schwedenkrimi.de (tysk)
Hey

**Hey** eller **HEY** kan vise til:
__NOTOC__
## Musikk

* Hey (band), et polsk rockeband.

### Album
* *[[Hey! (album)]]*, av Julio Iglesias
* *[[Hey! Album]]*, av Marvelous 3
* *[[Hey! (The Gruesomes-album)]]*, av The Gruesomes
* *[[Hey (Toni Price-album)]]*, av Toni Price

### Sanger
* «Hey» (sang), av Bic Runga
* «Hey» (Mitchel Musso-sang), av Mitchel Musso
* «Hey Hey», av Swami
* «Hey, Hey, Hey, Hey», av Little Richard

## Folk
* Dale Hey, bedre kjent som Buddy Roberts, amerikansk wrestler
* Jerry Hey, amerikansk musiker
* Jonathan Hey, informasjonsforsker
* Tony Hey, britisk dataforsker
* Vic Hey, australsk rugbyspiller
* Virginia Hey, australsk skuespillerinne

## Annet
* IATA-koden til Hanchey Army helikopterplass
HAI

**HAI** eller **hai** kan vise til:

* Hai, en bruskfisk.
* IOK-koden til Haiti
* IATA-koden til Three Rivers Municipal Airport
* Hai He-elva i Kina
Kolyma vannkraftverk

**Kolyma vannkraftverk** er et russisk vannkraftverk i elva Kolyma i det nordøstlige Sibir. Vannkraftverket ble satt i drift i 1982 og har en installert produksjonskapasitet på 900 MW. Kraften brukes til i industrien i området, inklusive byen Magadan.

## Referanser
Alcántara-demningen

**Alcantara-demningen** med ***Jose Oriol vannkraftverk*** er anlagt i elva Tajo, provinsen Cáceres i det vestre Spania med en installert produksjonskapasitet på 1&nbsp;410 MW. Det ligger like ved stedet hvor elva renner inn i Portugal. Anlegget slik det står nå stod ferdig utbygd i 1969, men det ble bygget ut i to faser siden andre verdenskrig.

Utbyggingsfasene omfatter:
**Alcantara I* nederst (1946) – 14 meter høy og 177 meter lang demning. 494 MW effekt installert.
**Alcantara II* øverst (1969) – 135 meter høy og 570 meter lang gravitasjonsdam. 916 MW effekt fordelt på 4 x 229 MW francisturbiner
**Talaván* i sørøst (1977) – 15 meter høy og 280 meter lang demning i sideelva Talávan. Dette reservoaret øst for E-803 er samtidig et europeisk fuglefredningsområde (ZEPA), nummer ES0000418, som inngår i Natura 2000.

Operatør er det spanske energiselskapet Iberdrola SA.

Reservoaret som skapes har et areal av 104 km² (10.400 hektar), mens vannmassene når et volum på hele 3.160 millioner m³. Dette er dermed Europas nest største oppdemmede reservoar. Det ble delvis demmet opp som mottiltak mot tørke i området, men etter at anlegget stod ferdig har tørkeproblemene forflyttet seg til portugisisk område nedenfor dammen.

Bare 600 nedenfor demningen løper *[[Alcántara-broen]]* fra Romerriket over elven.

Lengre oppe i samme strekning av Tajo-elva følger hnhv Arrocampo-demningen og Valdecañas-demningen.

Kraftverket er oppkalt etter José María Oriol, en tidligere leder for Spanias nasjonale vannkraftvirksomhet.

## Se også
*Liste over verdens største vannkraftverk

## Eksterne lenker
* Alcantara I - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
* «Downstream propagation of hydrological droughts in highly regulated transboundary rivers: case of the Tagus River between Spain and Portugal» - i *Striver Bulletin* nr 3, 2008, side 27. Besøkt 17. januar 2012.
Kazuo Hatoyama

**Kazuo Hatoyama** (født 6. mai 1856, død 3. oktober 1911) var en japansk jurist og politiker. Han studerte juss ved Yale University i USA og ble den første japaner som avla juridisk doktorgrad. Han ble senere medlem av det japanske underhuset og ble president for dette. Han var en periode også viseutenriksminister. Kazuo Hatoyama regnes som grunnleggeren av Hatoyama-dynastiet i japansk politikk og er oldefar til tidligere statsminister Yukio Hatoyama.

Kazuo Hatoyamas sønn Ichirō Hatoyama var medlem av underhuset og statsminister i perioden 1954 til 1956. Sønnen grunnla Japans liberaldemokratiske parti, landets dominerende politiske parti i tiden 1955 til 2009.  Hans yngre bror Hideo Hatoyama (1884–1946) var en fremtredende jussprofessor, som mot slutten av sitt liv også ble medlem av underhuset. 

Den fremste familiemedlemmet i tredje generasjon var Iichirō Hatoyama, sønn av Ichirō Hatoyama. Iichirō Hatoyama var administrativ visefinansminister, den ledende administrative stilling i finansdepartementet, før han ble innvalgt i overhuset og tjente som utenriksminister fra 1976 til 1977. Iichirō Hatoyama er far til Yukio Hatoyama og Kunio Hatoyama, begge framtredende politikere i Japan, og fjerde generasjon i dynastiet Hatoyama. Yukio Hatoyama ble valgt til landet statsminister i september 2009.

## Litteratur
* Mayumi Itoh: *The Hatoyama dynasty: Japanese political leadership through the generations*, New York: Palgrave Macmillan, 2003

## Referanser
Ichirō Hatoyama (1883–1959)

var en japansk politiker. Han var Japans statsminister fra desember 1954 til desember 1956. Ichirō Hatoyama grunnla i 1955 Japans liberaldemokratiske parti, som var landets dominerende politiske parti fram til 2009.  

Ichirō Hatoyama regnes som medlem av andre generasjon i Hatoyama-dynastet i japansk politikk. Han var sønn av Kazuo Hatoyama og far til Iichirō Hatoyama. Sønnen var administrativ visefinansminister, den ledende administrative stilling i finansdepartementet, før han ble innvalgt i overhuset og tjente som utenriksminister fra 1976 til 1977. Ichirō Hatoyama er bestefar til Yukio Hatoyama og Kunio Hatoyama, begge framtredende politikere i Japan. Yukio Hatoyama, som i sin politiske tenkning er sterkt påvirket av bestefaren, ble valgt til landet statsminister i september 2009. 

## Referanser


## Litteratur
* Mayumi Itoh: *The Hatoyama dynasty: Japanese political leadership through the generations*, New York: Palgrave Macmillan, 2003

## Eksterne lenker
* 
*
Almendra-demningen

**Almendra-demningen** er en demning med et vannkraftverk – ***[[Villarino I vannkraftverk]]***, i provinsen Salamanca i Spania. Demningen  gir kraft til kraftverket som har en installert produksjonskapasitet på 857 MW. Anleggsarbeidet med anlegget foregikk fra 1963 til ferdigstillelsen i 1970. Det ligger i elva Tormes, i nedbørfeltet til Duero, ikke langt fra Portugal. 

Reservoaret er på 46,5&nbsp;km², mens vannmassene som demmes opp kan nå et volum på 2&nbsp;649 millioner m³. Selve damanlegget er 202 meter høyt og drøye 500 meter langt.

## Se også
*Liste over verdens største vannkraftverk

## Eksterne lenker
* Almendra - *SEPREM*. Besøkt 17. januar 2012.
* Embalses.net.
Vianden vannkraftverk

** Vianden vannkraftverk ** er et vannkraftverk i Vianden i det nordøstre Luxembourg, nær grensen til Tyskland. Kraftverket er lokalisert ved elva Our, ei sideelv til Sauer som igjen renner ut i Mosel ovenfor Trier. Det har en installert produksjonskapasitet på 1&nbsp;100 MW fordelt på ti generatorer og turbiner, som gjør dette til landets største vannkraftverk.

Teknisk sett er anlegget et såkalt pumpekraftverk, som har to vannreservoarer som vannmengdene pumpes mellom. Anleggsarbeidet ble ferdigstilt i 1964. Reservoaret ved Vianden er 8&nbsp;km langt, og har vannvolumer på 10 millioner m³.

Fallhøyden (hydraulig head) er på 287 meter.

## Referanser


## Eksterne lenker
* 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
* Embalses.net.
Iichirō Hatoyama

var en japansk politiker. Han var administrativ visefinansminister, den ledende administrative stilling i finansdepartementet, før han ble innvalgt i overhuset og tjente som utenriksminister fra 1976 til 1977. 

Iichirō Hatoyama regnes som tredje generasjon i Hatoyama-dynastiet i japansk politikk. Han er sønn av Ichirō Hatoyama (1883–1959), som var statsminister i perioden 1954 til 1956 og som grunnla Japans liberaldemokratiske parti. Iichirō Hatoyama har selv to sønner, som begge var aktive politikere. Den fremste av disse er Yukio Hatoyama, som i september 2009 ble valgt til statsminister i Japan.

## Referanser


## Litteratur
* Mayumi Itoh: *The Hatoyama dynasty: Japanese political leadership through the generations*, New York: Palgrave Macmillan, 2003
Toktogul-demningen

**Toktogul-demningen** er en demning i elven Naryn, sentralt i Kirgisistan. Anlegget ble ferdig utbygd i 1976. Demningen er en gravitasjonsdam som har en høyde på rundt 215 m og inneholde ca. 3,345 millioner m³ betong og stein. Demningen er ca. 390 m lang. 

Vannkraftverket *Toktogulskaaja GES* ved demningen har en installert elektrisk effekt på 1&nbsp;200 MW.  Årsproduksjonen er 4,1 – 4,4 TWh. Anlegget er knyttet til Kürp-Say vannkraftverk, som får vann fra Kurpsai-demningen.

Reservoaret er inntil 18,5 km² i overflateareal, og maksimalt 19,5 km³ i volum. 

## Eksterne lenker
* University of Texas – «Options Analysis of the Operation of the Toktogul Reservoir», august 1997.
* Energo Kirgistan – beskrivelse av kraftverket, besøkt 29. januar 2010.
Eline Berings

**Eline Berings** (født 28. mai 1986 i Gent) er en belgisk friidrettsutøver (hekkeløper).

Berings ble europamester for juniorer på 100 meter hekk i 2005. I 2006 deltok hun i EM i Göteborg, der hun ble utslått i forsøkene på 100 meter hekk. I innendørs-EM 2007 var hun i finalen på 60 meter hekk, men endte på åttendeplass. Samme år deltok hun i hun under VM i Osaka, der hun igjen ble slått ut i kvalifiseringen.

Det store gjennombruddet kom under innendørs-EM 2009, der hun tok gull på 60 meter hekk med tiden 7,92.

## Referanser


## Eksterne lenker
* 
*
Patrick van Balkom

**Patrick van Balkom** (født 1974) er en nederlandsk tidligere friidrettsutøver (sprinter).

Van Balkom deltok i VM 1999 i Sevilla der han løp 200 meter, men ble utslått i kvartfinalen. Hans fremste resultat individuelt var bronsemedaljen på 200 meter under innendørs-VM 2001. Han deltok også i VM 2003 der han var med på laget som tok bronse på 4 x 100 meter stafett.

## Personlige rekorder
* 100 meter &ndash; 10,23
* 200 meter &ndash; 20,36

## Referanser


## Eksterne lenker
*
Waldemar Stabell

**Waldemar Christian Stabell** (1913–2000) var en norsk kunstmaler.

Han var født i Hillsborough, New Brunswick i Canada. Han studerte ved Bergen kunsthåndverkskole i 1929, ved Kunstakademiet i Oslo 1931–32 og ved Kunstakademiet i København.  

Tilbake i Bergen 1933 ble han kunstkritiker i ''Bergens Aftenblad'' 1936–40 og bidro til kjentgjøringen av Claes Gill.  Så var han bosatt i  Sogndal 1941–45.  Mellom 1946 og 1952 var han student i London og Paris, samt laget program for BBC og skrev for  ''Kunst & Kultur''.  

Siden 1952 etablerte han malerskoler i Bergen og  Vosseskolen for bildende kunst (1964).  Han var kunstkritiker i *[[Morgenavisen]]* 1961–81.

For Bergen Kunstnerforbund var han formann 1969–76 og fra 1980.

Han var sønn av en sjøkaptein, hadde engelsk mor og var gift med Margit Stabell (1911–1998)

:*Se også slekten [[Stabel (slekt)|Stabel]]

== Utgivelser ==
* *Bernt Tunold 1877-1977''.  I kunst og kultur (1977)

## Referanser
Marc-Antoine Fortuné

**Marc-Antoine Fortuné** (født 2. juli 1981) en fransk fotballspiller som fra 30. juni 2019 er klubbløs.

Fortuné var det første spillerkjøpet Tony Mowbray gikk til, da han overtok som manager i Celtic, og til en pris av GBP 3,8 millioner. Fortuné hadde tidligere spilt under Mowbary da han var på utlån til West Bromwich Albion. 27. august 2010 ble overgangen tilbake til West Bromwich  gjort permanent.

## Referanser


## Eksterne lenker
*
Spiral (sang)

**«Spiral»** er en sang som vant Melodi Grand Prix 1964 og var Norges bidrag til Eurovision Song Contest 1964. Sangen er komponert av Sigurd Jansen med tekst av Egil Hagen. I den norske finalen ble den framført av Elisabeth Granneman og Arne Bendiksen. I den internasjonale finalen ble sangen framført av Arne Bendiksen.

## Melodi Grand Prix
Sangen var den første ut på scenen i Melodi Grand Prix 1964, som ble sendt fra NRK Marienlyst lørdag 15. februar. En jury av fem mannlige oslojournalister med konene deres kåret «Spiral» til vinner, bare ett poeng foran «God gammel firkantet vals» og fire poeng foran Wenche Myhre og «La meg være ung». Sistnevnte var skrevet av Arne Bendiksen selv, og sangen ble den store slageren i Norge dette året. Både Bendiksen og juryen møtte kritikk for å ha slått ut «La meg være ung».

## Eurovision Song Contest
Sangen ble framført som tredje bidrag i Eurovision Song Contest i København 23. mars 1964, etter Nederlands Anneke Grönloh med «Jij bent mijn leven» og før Danmarks Bjørn Tidmand med «Sangen om dig».

Da avstemningen var ferdig, hadde «Spiral» fått seks poeng og havnet på en åttendeplass blant 16 deltakere. 

## Annet
Sangen handler om jeg-personen i sangens godvilje mot verden. Bendiksen uttrykker denne følelsen gjennom en serie med i høy grad urelaterte beskrivelser av hva han gjør mens hans «tanker går i spiral». Han gjør referanser til at hans tanker er spredt.

Arne Bendiksen utga den på singelen Triola TN 375 i 1964.

## Referanser
7. serierunde i Premier League 2009/10

**7. serierunde i Premier League 2009/10** begynte lørdag 26. september 12:45 med Portsmouth – Everton. 15:00 ble det spilt seks kamper og 17:30 spilte Fulham mot Arsenal. Søndag 27. september spilte Sunderland mot Wolverhampton Wanderers. Runden ble avslutta mandag 28. september med Manchester City – West Ham United.

## Kampfakta

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2009/10: Terminliste og resultater  på altomfotball.no
Pionerskoje

**Pionerskoje** (russ.: Пионерское, finsk: *Kuolemajärvi*) er et tettsted i Vyborg rajon i Leningrad oblast, Russland. Tettstedet ligger på Det karelske nes. Navnet *Pionerskoje* ble tildelt i 1948.

Før 1944 var Kuolemajärvi en finsk kommune i Viborgs län. Kommunen hadde  innbyggere i 1939.

## Eksterne lenker
* Artikkel om Kuolemajärvi i Nordisk familjebok, bind 15, spalte 290, 1911
* Kart over Kuolemajärvi
Mantaro-demningen

**Mantaro-demningen** er en demning med et vannkraftverk i det østlige Peru, 300 km rett øst for Lima. Anlegget har en installert vannkrafteffekt på 1&nbsp;156 MW. Den ligger i elva Mantaro, ei øvre tilførselselv til Ucayali, som igjen renner ut i Amazonas.
Liste over ordførere i Herøy (Møre og Romsdal)

**Liste over ordførere i Herøy**. Herøy på Sunnmøre ble opprettet som et formannskapsdistrikt med formannskapslovene av 1837. I 1867 ble Sande utskilt fra Herøy som eget herred. I 1905 ble Rovde i sin tur utskilt fra Sande, men i 1964 ble Rovde delt mellom Sande og Vanylven. Samtidig ble det også gjort en grensejustering mellom Herøy og Vanylven.

## Litteratur
*
*
*
*
*
*
*
*
*
Merowedemningen

**Merowe-demningen**, også kalt ***Hamdab-demningen***, er en demning med et vannkraftverk i Nilen, i det nordlig-sentrale Sudan, ca. 350 km nord for hovedstaden Khartoum. Anleggets installerte vannkrafteffekt er 1.250 MW fordelt på ti turbiner a 125 MW hver, og kraftverket vil forsyne store deler av denne delen av Sudan med både irrigasjonsvann og elektrisk kraft. 

Dette er Kinas største vannkraftprosjekt hittil i Afrika, selv om turbiner og generatorer er levert av Alstom. Anleggsarbeidene startet i 2004, og i 2009 begynte kraftstasjonen å produsere kraft. Det går en 500 kV-linje til hovedstaden fra kraftverket.

I alt måtte 70.000 mennesker flytte som følge av utbyggingen.

Demningen er 67 meter høy og 9 km lang, hvorav 520 meter betongdam og resten stein- og jordfylling. Den er en stein- og jordfyllingsdam, og det 174 km lange reservoaret som er under oppfylling vil få et volum på 12,5 km³, eller en femtedel av hele Nilens årlige tilførsel. prosjektet har hatt en rekke miljøpolitiske usikkerhetsmomenter og konflikttema knyttet til seg.

## Se også
*Liste over verdens største vannkraftverk

## Eksterne lenker
* 
* IndustCards – Conventional hydroelectric power plants in Africa.
* Russisk prosjektbeskrivelse av Merowe-utbyggingen.
Try to Remember (sang)

**«Try to Remember»** er en amerikansk sang fra musikalen *[[The Fantasticks]]* (1960) med melodi av Harvey Schmidt og tekst av Tom Jones, som opprinnelig ble fremført av Jerry Orbach i den originale Off-Broadway-produksjonen.

Det er den første sangen som blir fremført i musikalen for å få publikum til å forestille seg hva det sparsomme settet antyder. Teksten rimer berømmelig «remember» med «September», «so tender» og «December».

I 1975 fikk Gladys Knight & the Pips en enorm internasjonal slager med deres versjon av «Try to Remember», hvor den inngikk i en medley med en coverversjon av Barbra Streisands «The Way We Were». I Knights versjon resiterer hun en del av teksten til «Try to Remember» før hun begynner å synge «The Way We Were».

Den greske sangeren Nana Mouskouri har spilt inn sangen på plate på tre språk: tysk, fransk og italiensk.

The Kingston Trios versjon ble anvendt i soundtracket til spillefilmen *[[The Man Who Fell to Earth]]*. Sangen har dessuten blitt anvendt i videospillet *[[Chrono Trigger]]* og i Hongkong-spillefilmen *[[City of Glass]]* (*Boli zhi cheng*).

## Norsk versjon
Bjørn Endreson har skrevet en norsk tekst. På norsk bærer den tittelen «Gyldne september». Sangen ble spilt inn av Svenn Linn på singlen Nor-Disc NOR 104 i 1965.

## Listeplasseringer

## Referanser
Hu Zongnan

**Hu Zongnan** (胡宗南; pinyin: *Hú Zōngnán*; Wade-Giles: *Hu Tsung-nan*, født 16. mai 1896 i Zhenhai i Ningbo i provinsen Zhejiang i Folkerepublikken Kina, død 14. februar 1962) var general i den nasjonale revolusjonshær og i Republikken Kinas hær og kjempet i den annen sino-japanske krig og i den kinesiske borgerkrig. Sammen med generalene Chen Cheng og Tang Enbo utgjorde han et triumvirat av Chiang Kai-sheks mest betrodde hærførere under krigen mot Japan. Etter at nasjoinalistene trakk seg tilbake til Taiwan i 1949 fortsatte han som presidentens militære strategiske rådgiver frem til sin død.

## Referanser
Shereyk vannkraftverk

**Shereyk vannkraftverk** er et vannkraftverk i Nilen, i Sudan. Anleggets installerte vannkrafteffekt er 350 MW. Anlegget ble prosjektert av et russisk konsortium, i sammenheng med Kajbar vannkraftverk, også det i Nilen.

## Eksterne lenker
* Russisk prosjektside som nevner Shereyk- og Kajbar-anleggene.
(Marie’s the Name) His Latest Flame

**«(Marie's the Name) His Latest Flame»** er en amerikansk sang med melodi og tekst av Doc Pomus og Mort Shuman. Den ble skrevet for Elvis Presley, som var den første til fremføre den. «(Marie's the Name) His Latest Flame» var én av 25 sanger som Pomus og Shuman skrev for Presley.

Sangen ble spilt inn av Presley i RCA Studio B, Nashville, 26. juni 1961. Den ble utgitt på singlen RCA 47-7908 8. august 1961. Produsent var Steve Sholes og tekniker var Bill Porter.

B-siden var «Little Sister».

Den relativt intense melodien med en Bo Diddley-beat gjorde det godt både på pop og adult contemporary-radiostasjonene.

Men selv om låten var skrevet for Elvis så var det Del Shannon som ble den første til å spille den inn 21 juni 1961, og til å gi den ut noen dager senere.

Coverversjoner har blitt spilt inn på plate av  alternativrockbandet The Smiths (som en del av en live medley med dets sang «Rusholme Ruffians», som fulgte en identisk akkordprogresjon), punkbandet The Misfits, heavy metal-bandet Scorpions, det italienske alternativrock-bandet Verdena samt Brian May.

El Vez spilte inn en singleversjon med den lett endrede tittelen «(Maria's the Name) of His Latest Flame».

Den ble også utgitt som coverversjon med hjemmeinnspillingsartisten R. Stevie Moore på hans album *Everything* fra 1984.

Undergrunnsbandet «easter» fra Los Angeles (med medlemmer fra den tidlige punkscenen: Danny Dean og Mike Ness på gitar, Chad Carrier på bass og Korky på trommer) spilte inn sangen. Den var med på CD-platen *Greatest Hits*, som ble utgitt i 2008, men endret tittelen til «Latest Flame».

## Norsk versjon
Eldar Vågan har skrevet en norsk tekst. Den norske tittelen er «Gå for gull». Vazelina Bilopphøggers har spilt inn sangen. Den ble utgitt på albumet *[[Gå for gull!]]* (Slagerfabrikken/Opal SLP 99008 (LP), Slagerfabrikken/Opal SCD 99008 (CD)) i 1987.

## Listeplasseringer

## Referanser
Ketil Hugaas

**Ketil Hugaas** (født 24. juni 1957 i Sulitjelma) er en norsk operasanger. Han var ved Kungliga Operan i Stockholm fra 2000 til 2008, og i 2008-2016 engasjert ved Den Norske Opera & Ballett i Oslo. Fra 2016-2024 var han kultursjef i Fauske kommune.

Hugaas var i tidlige år aktiv i hjemstedets og regionens musikkliv. Dirigerte kor, korps og storband samt orkester. Han spiller også keyboard/piano. Han var musikkleder i Fauske kommune 1988-1992.

Hugaas studerte ved Bergen Musikkonservatorium 1985-88 og Norges musikkhøgskole 1992-96 med professor Ingrid Bjoner. 

Hugaas har skrevet musikken til tre musikkspill som omhandler hjemstedets historie:
* «Slusk» (1990). Tekst/libretto: Bjørn Erik Stemland. 
* «Sulitjelma-affæren» (1993). Tekst/libretto: Bjørn Erik Stemland.
* «Damene på Coopen» (2015). En musikal om det lille livet i det lille samfunnet lett ispedd de store følelsene og det store perspektivet. Tekst/libretto: Turid Skjølberg Hugaas. Regissør: Ronald Rørvik. Urframføring i Fauske med bl.a. Bodø Sinfonietta.
Mottaker av Fauske kommunes kulturpris for 2024.

## Plateinnspillinger
* SERA  (Hellstenius/Hellstenius) 
* Nokon kjem til å kome (Fosse/Vaage)
* Der Fischer (Borgstrøm) 
* "Mamma synger"  Barnesanger som går i arv.  Arrangør og produsent.  
* »Det lille livet»  komp. Helge Iberg

## Roller
* Baron Ochs i *[[Der Rosenkavalier]]* av  R. Strauss
* Alberich i *[[Der Ring des N..]]* av  R. Wagner
* La Roche i *[[Capriccio]]* av R. Strauss
* Bartolo i *[[Il Barbiere di Siviglia]]* av G. Rossini
* Don Pasquale i *[[Don Pasquale]]* av G. Donizetti
* Leporello i *[[Don Giovanni]]* av W.A. Mozart
* Nekrotzar i Le Grande Macabre av G. Ligeti
* Dovregubben/von Eberkopf/Begriffenfeldt/Kirkegårdsvokter i Peer Gynt av Jüri Reinvere
* Atlantis i Khairos av T. Rebolledo Pedersen/K. Vaage

TV-produksjoner:
* Barberaren i Sevilla   –  SVT
* Kärleksdrycken         –  SVT
* Ringen                 –  SVT

## Referanser
Sannar-demningen

**Sannar-demningen**  er en demning i Den blå Nilen, i det østlige Sudan, ved byen Sannar. Anlegget brukes til å samle opp og fordele irrigasjonsvann til bomullsdyrking og annet jordbruk i de østlige delene av landet. Det produseres litt elektrisk kraft av anlegget, med en installert produksjonskapasitet på 15 MW. Demningen er 40 meter høy, og ble ferdigstilt allerede i 1925.

## Eksterne lenker
* [«Sudan, Electric power»](http://lcweb2.loc.gov/cgi-bin/query/r?frd/cstdy:@field(DOCID+sd0089)) Library of Congress, besøkt 29. januar 2010.
Thyholdtvegen borettslag (Tromsø)

**Thyholdtvegen borettslag** er et boligområde på Tromsøya i Troms fylke som ble ferdigbygd i 2006.

Det har 86 leiligheter fordelt på tre blokker. Borettslaget ligger på selve Tromsøya mellom Universitetssykehuset Nord-Norge/Universitetet i Tromsø og Tromsø sentrum, inn mot krysset Thyholdtvegen/Stakkevollvegen.

## Eksterne lenker
* Thyholdtvegen borettslag